Nazihilsen

De tyske nasjonalsosialistene hadde de italienske fascistene som det mer umiddelbare forbildet. De og andre av 1920-årenes politiske massebevegelser hadde allerede gjenopplivet og tatt i bruk den gamle romerske hilsen.

Hitlerhilsenen ble et markant uttrykk for den omfattende personkult som bredte seg over hele Det tredje rike etter at Hitler kom til makten i Tyskland i 1933. Den fikk to former: Høyre arm ble holdt stivt utstrakt og frem- og lett oppover med åpen håndflate vendt ned og fingrene samlet, eller en mer privat og mindre dramatisk variant med armen holdt opp med albuen nær kroppen, altså med armen bøyd. Gesten ble gjerne ledsaget av utrop som «Sieg Heil!» eller «Heil Hitler!» Sieg betyr «seier» på tysk, mens Heil tilsvarer «helbredelse» og «frelse», som i ewiges Heil («evig frelse», «evig nåde»).Heil i oversettelse

Hitler og SS-lederen Heinrich Himmler utviklet en forestilling om at denne hilsningsformen ble brukt av germanske folk i oldtiden. Hitler så i dette et uttrykk for den germanske rases kampvilje, mens Himmler sammenlignet det med en edsavleggelse med hevet sverd. Fra 1933 til 1945 var hitlerhilsenen nokså utbredt i Tyskland. Heil Hitler! kunne brukes også i dagliglivet ved hilsen og direkte tiltale, eller, som i Waffen-SS, tiltale til en overordnet. Hitler selv foretrakk å hilses med ordene «Heil, mein Führer» eller rett og slett med et «Heil!» («Vær hilset»). Sieg Heil! var det vanlige taktfaste utropet ved nasjonalsosialistiske massemønstringer, for eksempel under rikspartidagene på 1930-tallet. Ordene kunne da gjentas tre ganger, som ved talekor lød: «Sieg...Heil! Sieg...Heil! Sieg...Heil!» eller ved at hovedtaleren tre ganger ropte «Sieg», og publikum hver gang svarte med et rugende «Heil!»

 Bruk i dag 
«Hitlerhilsen» og andre nazistiske og antikonstitusjonelle symboler har vært forbudt i Tyskland og Østerrike etter andre verdenskrig, annet enn i klart satirisk mening. I Vesten i dag brukes «heiling» med utstrakt arm bare av nynazister og fascister og knyttes til ultranasjonalistiske og rasistiske miljøer. Moderne nazister bruker tidvis også sifferkombinasjonen 88 som symbol for «Heil Hitler» fordi bokstaven «H» er nummer åtte i det latinske alfabetet.88 som symbol

miniatyr|Italias fascistiske diktator Benito Mussolini hilser publikum med utstrakt høyrearm til «romersk hilsen» under et statsbesøk hos Hitler i München i 1937.

 Romersk hilsen 

En hilsen med utstrakt høyrearm, kjent som romersk hilsen (saluto romano), hevdes ofte å ha vært brukt i Romerriket. Det finnes imidlertid ingen historiske kilder som bekrefter dette; snarere oppstod forestillingen gjennom malerkunst og filmer i moderne tid.Martin M. Winkler (2009): The Roman Salute: Cinema, History, Ideology. Columbus: The Ohio State University Press.  Misforståelsen kan ha oppstått i romantikken og blitt forsterket av Jacques-Louis Davids klassiske maleri Horatiernes ed (1784).Iddeng, Jon Wikene: «De tre Horatier» i Store norske leksikon på snl.no. Hentet 9. februar 2023 fra  Denne fremstillingen inspirerte senere de italienske fascistene, som innførte hilsenen i 1919 for å knytte den til en antatt historisk storhet. Derfra ble gesten adoptert av tyske nazister og andre høyreorienterte bevegelser i Europa.

 Nasjonal Samlings «norske hilsen» 
miniatyr|Quisling, «fører» i det norske fascistpartiet Nasjonal Samling (NS), og norske og tyske nazister, hilser med utstrakt høyrearm på Bislett stadion i Oslo under partiets «8. riksmøte» i 1942.Søkbar digitalkopi av Program for Nasjonal samlings 8. riksmøte i Oslo i Oslo 25–27 september 1942 «Norsk hilsen» med løftet arm og ordene «Heil og sæl!» ble tatt i bruk etter tysk forbilde. Hovedtribunen er pyntet med NS' rød-gule korsflagg, partiets ørn over solkors og norsk løve. 

I Norge innførte Vidkun Quislings fascistparti Nasjonal Samling (NS) en liknende, angivelig norrøn hilsen som ble omtalt som «norsk hilsen»; den bestod av «oppstrakt høyre hånd» og ordene «Heil og sæl!»,Søkbar digitalkopi av Den gamle norske hilsen: «Heil og sæl!» (1941) som betyr «frisk og lykkelig». Etter tysk mønster ble hilsningen obligatorisk for medlemmer av NS, og også benyttet ved stevner og annet som uttrykk for ideologisk støtte til bevegelsen. I januar 1941 kom det oppslag på alle offentlige kontorer om «den norske hilsen» for «de nordmenn som vil gjenerobre vårt lands frihet og selvstendighet.» Skikken og hilsningsordene ble fullstendig avskaffet da NS ble oppløst og erklært ulovlig etter krigens slutt i mai 1945.

miniatyr|upright|Rumensk gutt 1940 hilser med utstrakt høyrearm og liten veske merket med emblemet til den fascistiske Jerngarden.

 Amerikansk Bellamy salute 
I USA ble en honnør med utstrakt høyrearm tatt i bruk som en flagghilsen blant skolebarn under feiringa av Columbus Day i 1892. Denne hilsenen fikk betegnelsen Bellamy salute og fikk seinere en viss utbredelse. På grunn av likheten med hitlerhilsenen ble Bellamys hilsen fra 1942 helt erstattet av en honnør med høyre hånd over hjertet, for eksempel ved edsavleggelser til den amerikanske konstitusjonen.

 Se også 
 Edsavleggelse

 Referanser 

 Eksterne lenker 


Kategori:Det tredje rike
Kategori:Hilsener
Kategori:Nonverbal kommunikasjon